ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0210/97 υποβολή: Glyn Ford (PSE) προς την Επιτροπή (5 Φεβρουαρίου 1997)

Θέμα: Επεξεργασία και διάθεση απορριμάτων στο Casares της Ισπανίας

Γνωρίζει η Επιτροπή τα σχέδια για την εγκατάσταση μονάδας επεξεργασίας απορριμάτων ίδιας με εκείνη που λειτουργεί σήμερα στη Villarrasa, στο Casares το οποίο βρίσκεται κοντά στην Προστατευτέα Περιοχή Sierra Bermeja;

Θα μπορούσε επίσης να ελέγξει τη χρήση της κοινοτικής χρηματοδότησης σε μονάδες διάθεσης απορριμάτων στηνΑνδαλουσία και την εφαρμογή της σχετικής κοινοτικής περιβαλλοντικής νομοθεσίας;

Απάντηση της κ. Bjerregaard εξ ονόματος της Επιτροπής (21 Μαρτίου 1997)

Με βάση την αρχή της επικουρικότητας οι αρχές των κρατών μελών είναι αρμόδιες για τον σχεδιασμό και την διαχείριση των έργων επεξεργασίας των αποβλήτων, καθώς και για την χωροθέτηση αυτών των εγκαταστάσεων, όπως επίσης και κατά πόσον, κατ' αρχήν, συμμορφώνονται προς την ευρωπαϊκή νομοθεσία συγκεκριμένα με την οδηγία 75/442/ΕΟΚ ((EE L 194, 25.7.1975 )) όπως τροποποιήθηκε από την οδηγία 91/156/ΕΟΚ ((EE L 78, 26.3.1991 )) σχετικά με τα απορρίμματα.

Σύμφωνα με τις πληροφορίες που έλαβε η Επιτροπή οι αρμόδιες αρχές διενέργησαν μελέτη εκτίμησης περιβαλλοντικών επιπτώσεων σύμφωνα με την οδηγία 85/337/ΕΟΚ σχετικά με την αξιολόγηση των επιπτώσεων ορισμένων δημοσίων και ιδιωτικών σχεδίων έργων στο περιβάλλον ((EE L 175, 5.7.1985 )).

Το επιλέξιμο κόστος για αυτή τη μονάδα επεξεργασίας απορριμμάτων ανέρχεται σε 16 εκατ. ECU. Για την ενίσχυση αυτού του έργου το Ευρωπαϊκό Ταμείο Περιφερειακής Ανάπτυξης θα συγχρηματοδοτήσει 70% του συνολικού κόστους, δηλαδή 11,2 εκατ. ECU.

Επί του παρόντος, και σύμφωνα με τις πληροφορίες που παρελήφθησαν, δεν υπάρχει καμμία ένδειξη παράβασης της ευρωπαϊκής νομοθεσίας.
ΓΡΑΠΤΗ ΕΡΩΤΗΣΗ E-0306/97 υποβολή: Amedeo Amadeo (NI) προς την Επιτροπή (13 Φεβρουαρίου 1997)

Θέμα: Τεχνολογική έρευνα και ανάπτυξη

Στην έκθεση του Ελεγκτικού Συνεδρίου για το οικονομικό έτος 1995 ((ΕΕ C 340 της 12.11.1996. )), στο κεφάλαιο Έρευνα και Τεχνολογική Ανάπτυξη αναφέρεται: «το σχέδιο δράσεως για την εισαγωγή στην Ευρώπη προηγμένων τηλεοπτικών υπηρεσιών που εκπονήθηκε το 1993 έχει ως στόχο να προωθήσει την εισαγωγή της οθόνης πανοραμικών διαστάσεων της οποίας η σχέση πλάτους-ύψους είναι 16/9 με κανονική ή υψηλή ευκρίνεια. Οι πιστώσεις του προϋπολογισμού για την επίτευξη του στόχου αυτού, είναι της τάξεως των 228 εκατομμυρίων Ecu για περίοδο 4 ετών. Οι πιστώσεις αυτές μπορούν να διατεθούν τόσο στους τηλεοπτικούς σταθμούς που παρέχουν υπηρεσίες διαστάσεων 16/9 όσο και στους παραγωγούς προγραμμάτων διαστάσεων 16/9.

Τον Ιούνιο του 1997, το σχέδιο δράσεως θα φθάσει στο τέλος του. Σε περίπτωση παράτασης της δράσεως αυτής θα είναι δύσκολο να γίνεται λόγος πλέον για την δρομολόγηση του σχεδίου και είναι προφανές ότι θα πρέπει να αποφευχθεί μια μόνιμη οικονομική στήριξη της προσπάθειας που μάλλον θα παραλύσει παρά θα κινητοποιήσει τους οικονομικούς φορείς του κλάδου.

Ερωτάται η Επιτροπή τί προτίθεται να πράξει και με ποιόν τρόπο σκέπτεται να υποστηρίξει τους ανεξαρτήτους παραγωγούς.

Απάντηση του κ. Bangemann εξ ονόματος της Επιτροπής (1η Απριλίου 1997)

Το σχέδιο δράσης για την εισαγωγή στην Ευρώπη προηγμένων τηλεοπτικών υπηρεσιών λήγει πράγματι στις 30 Ιουνίου 1997, όπως καθορίζεται στην απόφαση 93/424/ΕΟΚ του Συμβουλίου της 22ας Ιουλίου 1993 ((ΕΕ L 196 της 5.8.1993 )).

ΗΕπιτροπή θα εξετάσει σε εύλογο χρόνο την πλήρη και ανεξάρτητη αξιολόγηση των αποτελεσμάτων του εν λόγω προγράμματος. Σκοπός της αξιολόγησης αυτής είναι να καθορίσει κατά πόσο κρίνεται σκόπιμη μία περιορισμένη παράταση της δράσης. Στο πλαίσιο αυτό, η Επιτροπή θα λάβει σε μεγάλο βαθμό υπόψη τα σχόλια του Ελεγκτικού Συνεδρίου καθώς και θέματα όπως εκείνα στα οποία αναφέρεται το Αξιότιμο Μέλος του Κοινοβουλίου, και ιδίως τη συμμετοχή ανεξάρτητων παραγωγών προγραμμάτων.
ΓΡΑΠΤΗ ΕΡΩΤΗΣΗ E-1044/97 υποβολή: Anita Pollack (PSE) προς την Επιτροπή (19 Μαρτίου 1997)

Θέμα: «Παιδιά του δρόμου» στη Γουατεμάλα

Η Επιτροπή συμβάλλει στη χρηματοδότηση της Casa Alianza στη Γουατεμάλα που παρέχει βοήθεια στα παιδιά του δρόμου. Έχει λάβει μέτρα για την περίπτωση του φόνου ενός εξ αυτών, του Ronald Raul Ramos, 16 ετών, στο Tecun Uman (San Marcos), που φέρεται ότι σκοτώθηκε από ένστολο μέλος της Guardia de Hacienda (υπόθεση 3292-96 Τμήμα Quetzaltenango) προκειμένου να συμβάλει στην προσαγωγή του δράστη ενώπιον της δικαιοσύνης;

Απάντηση του κ.Marin εξ ονόματος της Επιτροπής (23 Απριλίου 1997)

Η Επιτροπή ευχαριστεί το Αξιότιμο Μέλος του Κοινοβουλίου για το ενδιαφέρον για την υπεράσπιση των δικαιωμάτων του ανθρώπου στη Γουατεμάλα.

Η Επιτροπή, που υποστηρίζει, εδώ και χρόνια, ενέργειες για τα παιδιά του δρόμου, θα παρακολουθήσει ιδιαίτερα τις περιπτώσεις αυτές και, θα προτείνει ενδεχομένως, τη λήψη κατάλληλων μέτρων.
ΓΡΑΠΤΗ ΕΡΩΤΗΣΗ E-0496/97 υποβολή: Ludivina Garcνa Arias (PSE) προς την Επιτροπή (19 Φεβρουαρίου 1997)

Θέμα: Εκτέλεση της κοινοτικής πρωτοβουλίας Rechar II

Μπορεί η Επιτροπή να μας ενημερώσει σχετικά με την εφαρμογή στα 15 κράτη μέλη της κοινοτικής πρωτοβουλίας Rechar II από της ενάρξεως της ισχύος της, παραθέτοντας αναλυτικά στοιχεία για τον προϋπολογισμό, την εκτέλεσή του και το όνομα των προγραμμάτων ανά κράτος μέλος;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-0493/97, E-0494/97, E-0495/97 και E-0496/97 (8 Απριλίου 1997)

Στο πλαίσιο των προσανατολισμών για τις κοινοτικές πρωτοβουλίες βιομηχανικής μετατροπής που θεσπίστηκαν από την Επιτροπή το 1994, τα κράτη μέλη κλήθηκαν να υποβάλλουν στην Επιτροπή σχέδια επιχειρησιακών προγραμμάτων (ΕΠ). 45 ΕΠ υποβλήθηκαν με αυτό τον τρόπο για το Konver, 28 Resider, 30 Rechar και 13 Retex. Η Επιτροπή ενέκρινε τα εν λόγω επιχειρησιακά προγράμματα 7 η εφαρμογή τους ανήκει σύμφωνα με την αρχή της επικουρικότητας, στην ευθύνη των κρατών μελών ή των περιοχών που επιλέγουν τα προς χρηματοδότηση σχέδια με βάση τα ΕΠ.

Οι πίνακες που έχουν σταλεί απευθείας στο Αξιότιμο μέλος του Ευρωπαϊκού Κοινοβουλίου καθώς και στη Γενική Γραμματεία του Κοινοβουλίου περιέχουν όλες τις πληροφορίες για τα ποσά που χορηγήθηκαν σε κάθε ΕΠ Retex, Rechar, Resider και Konver, για την περίοδο 1994-1997 καθώς και την εκτέλεση του προϋπολογισμού αυτών των ίδιων των κοινοτικών πρωτοβουλιών έως το 1996. Η αρχικές επιδοτήσεις είναι εκφρασμένες σε τιμές 1994, για τους 12 και σε τιμές 1995 για τα νέα κράτη μέλη.
ΓΡΑΠΤΗ ΕΡΩΤΗΣΗ E-0411/97 υποβολή: Manuel Medina Ortega (PSE) προς την Επιτροπή (13 Φεβρουαρίου 1997)

Θέμα: Πρόγραμμα REGIS

Για ποιό λόγο το πρόγραμμα REGIS δεν επεξετάθη και σε απομεμακρυσμένες περιφερειακές περιοχές, αντίθετα με ό,τι συνέβη με τις λοιπές κοινοτικές πρωτοβουλίες;

Απάντηση της κ. Wulf/Mathies εξ ονόματος της Επιτροπής (2 Απριλίου 1997)

Η κοινοτική πρωτοβουλία REGIS II εφαρμόζεται στις πλέον απομακρυσμένες περιοχές της Κοινότητας. Έχει κυρίως ως στόχο να επιταχύνει την προσαρμογή αυτών των περιοχών για μια καλύτερη ένταξη στην ευρωπαϊκή εσωτερική αγορά, διαφοροποιώντας ταυτόχρονα τις οικονομικές δραστηριότητες, παγιώνοντας τις σχέσεις με την υπόλοιπη Κοινότητα, ευνοώντας τη συνεργασία μεταξύ των εν λόγω περιοχών, καθώς και με τις γειτονικές χώρες και βοηθώντας στην επαγγελματική κατάρτιση. Στην περίπτωση που είναι σκόπιμο, αποβλέπει ακόμα και στην αύξηση της ικανότητας αντιμετώπισης των φυσικών καταστροφών.

Η πρωτοβουλία REGIS II εντάσσεται σε ορισμένες δράσεις των παλιών προγραμμάτων POSEIDOM, POSEIMA, POSEICAN και REGIS I και μέτρα άλλων κοινοτικών πρωτοβουλιών, που λαμβάνονται στις πλέον απομακρυσμένες περιοχές, με σκοπό να συμμετέχουν πλήρως στα δίκτυα διακρατικής συνεργασίας.

Με βάση αυτή την πρωτοβουλία, τα κράτη μέλη υπέβαλαν έξι επιχειρησιακά προγράμματα που εγκρίθηκαν όλα, υπέρ των περιοχών των Καναρίων Νήσων, των Αζορών και της Μαδέρας, της Μαρτινίκας, της Γουϊάνα, της Γουαδελούπης και της Νήσου της Rιunion.
ΓΡΑΠΤΗ ΕΡΩΤΗΣΗ E-0537/97 υποβολή: Mark Watts (PSE) προς την Επιτροπή (20 Φεβρουαρίου 1997)

Θέμα: Μείωση της ηχορύπανσης στους αυτοκινητοδρόμους της ΕΕ

Εν συνεχεία της απάντησης του κ. Kinnock στη γραπτή ερώτηση Ρ-1144/96 ((ΕΕ C 322 της 28.10.1996, σελ. 34. )) που δόθηκε εξ ονόματος της Επιτροπής στις 7 Ιουνίου 1996 και αναφορικά με το Πράσινο Βιβλίο της Επιτροπής: Μελλοντική πολιτική για το θόρυβο (CΟΜ(96)540 τελ.) θα μπορούσε η Επιτροπή να απαριθμήσει τους αυτοκινητοδρόμους της ΕΕ οι οποίοι δικαιούνται κοινοτικής οικονομικής ενίσχυσης ως διευρωπαϊκά δίκτυα για την κάλυψη του κόστους έργων για το θόρυβο και για το μετριασμό άλλων επιβαρύνσεων του περιβάλλοντος;

Απάντηση του κ. Kinnock εξ ονόματος της Επιτροπής (8 Απριλίου 1997)

Οι παντός είδους αυτοκινητόδρομοι και οδοί υψηλής ποιότητας που έχουν συμπεριληφθεί στη σχηματική απεικόνιση του ευρωπαϊκού οδικού δικτύου (χάρτες στο παράρτημα Ι της απόφασης αριθ. 1692/96/ΕΚ του Κοινοβουλίου και του Συμβουλίου, της 23ης Ιουλίου 1996, σχετικά με τους κοινοτικούς προσανατολισμούς για την ανάπτυξη του διευρωπαϊκού δικτύου μεταφορών ((ΕΕ αριθ. L 228, 9.9.1996. ))) είναι καταρχήν επιλέξιμοι για τη χορήγηση κοινοτικής χρηματοδοτικής ενίσχυσης σύμφωνα με τον κανονισμό (ΕΚ) αριθ. 2236/95/ΕΚ του Συμβουλίου της 18ης Σεπτεμβρίου 1995 περί καθορισμού των γενικών κανόνων για τη χορήγηση κοινοτικής ενίσχυσης στον τομέα των διευρωπαϊκών δικτύων ((ΕΕ αριθ. L 228, 23.9.1995. )).

Σύμφωνα με τις διατάξεις του κανονισμού, οι αιτήσεις για χρηματοδοτική ενίσχυση υποβάλλονται από το ενδιαφερόμενο κράτος μέλος ή από τον άμεσα ενδιαφερόμενο οργανισμό με τη συμφωνία του κράτους μέλους. Οι αιτήσεις αυτές αξιολογούνται από την Επιτροπή με βάση τους κανόνες και τα κριτήρια που ορίζονται στον κανονισμό και οι προτάσεις για χρηματοδοτική ενίσχυση υποβάλλονται προς γνωμοδότηση στη σχετική επιτροπή που αποτελείται από αντιπροσώπους των κρατών μελών.

Πρέπει να επισημανθεί ότι οι πρόσθετες δαπάνες που προκύπτουν για την διενέργεια των υποχρεωτικών μελετών περιβαλλοντικών επιπτώσεων είναι επιλέξιμες για κοινοτική ενίσχυση από το Ευρωπαϊκό Ταμείο Περιφερειακής Ανάπτυξης και το Ταμείο Συνοχής.
ΓΡΑΠΤΗ ΕΡΩΤΗΣΗ P-1010/97 υποβολή: Marie-Arlette Carlotti (PSE) προς την Επιτροπή (12 Μαρτίου 1997)

Θέμα: Αποκεντρωμένη συνεργασία στο πλαίσιο της ευρωμεσογειακής εταιρικής σχέσης

Η Ανανεωμένη Μεσογειακή Πολιτική επέτρεψε να τεθεί σε εφαρμογή σειρά προγραμμάτων που αποσκοπούν στην Αποκεντρωμένη Συνεργασία (Med Campus, Med Urbs, Med Invest,...).

1. Ποιός είναι ο απολογισμός των διαφόρων αυτών προγραμμάτων καθώς και των συσταθέντων δικτύων ανταλλαγής εμπειριών; Υπάρχει τεκμηρίωση που να επισημαίνει τις επιτυχίες και τις αποτυχίες της πολιτικής αυτής;

2. Εδώ και λίγο καιρό τα προγράμματα αυτά έχουν παγώσει. Προβλέπεται να ξεκινήσει σύντομα η αποκεντρωμένη συνεργασία ενταγμένη πλέον στο πρόγραμμα MEDA;

3. Θα γίνει πιο συγκεκριμένο το θέμα της πολιτισμικής διάστασης που έλειπε από τα παλαιότερα προγράμματα MED, αλλά το οποίο αποτέλεσε επίκεντρο των συζητήσεων της Διάσκεψης της Βαρκελώνης;

Απάντηση του κ. Marνn εξ ονόματος της Επιτροπής (9 Απριλίου 1997)

1 και 2. Η Επιτροπή παραπέμπει το Αξιότιμο Μέλος του Κοινοβουλίου στην απάντησή της στην γραπτή ερώτηση αριθ. 459/97 από τον κ. Amadeo ((ΕΕ C 217, 17.7.1997, 194. )).

3. Τα πολιτιστικά θέματα έπαιξαν πάντα σημαντικό ρόλο στα προγράμματα αποκεντρωμένης συνεργασίας στην περιοχή της Μεσογείου. Τα σχέδια στο πλαίσιο των προγραμμάτων αποκεντρωμένης συνεργασίας στην περιοχή της Μεσογείου συμπεριέλαβαν θέματα όπως η πολιτιστική κληρονομιά, η αποκατάσταση μνημείων, οι ανταλλαγές θεατρικών ομάδων και τα μουσικά φεστιβάλ. Ο πολιτισμός θα εξακολουθήσει βεβαίως να παίζει σημαντικό ρόλο σε όλες τις μελλοντικές δράσεις αποκεντρωμένης συνεργασίας στην περιοχή της Μεσογείου και θα είναι ένα σημαντικό θέμα της δεύτερης ευρω-μεσογειακής συνδιάσκεψης των Υπουργών Εξωτερικών που θα λάβει χώρα στη Μάλτα στα μέσα Απριλίου.
ΓΡΑΠΤΗ ΕΡΩΤΗΣΗ E-0497/97 υποβολή: Ludivina Garcνa Arias (PSE) προς την Επιτροπή (19 Φεβρουαρίου 1997)

Θέμα: Καθορισμός, έγκριση και παρακολούθηση των δράσεων της κοινοτικής πρωτοβουλίας Retex

Μπορεί η Επιτροπή να μας ενημερώσει σχετικά με το βαθμό συμμετοχής των τοπικών αρχών και των κοινωνικών εταίρων στον καθορισμό, την έγκριση και την παρακολούθηση των δράσεων της κοινοτικής πρωτοβουλίας Retex στα διάφορα κράτη μέλη;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-0497/97, E-0498/97, E-0499/97 και E-0500/97 (7 Απριλίου 1997)

Η συμμετοχή των διαφόρων τοπικών αρχών και των άλλων εταίρων κατά τον καθορισμό και την παρακολούθηση των παρεμβάσεων στο πλαίσιο των κοινοτικών πρωτοβουλιών γίνεται, όπως και για κάθε άλλο επιχειρησιακό πρόγραμμα, σύμφωνα με τους κανόνες που προβλέπονται στο άρθρο 4 του βασικού κανονισμού των Διαρθρωτικών Ταμείων ((ΕΕ L 193 της 31.07.1993 )). Επομένως, κάθε κράτος μέλος ορίζει αυτό το ίδιο τις υπεύθυνες αρχές και λοιπούς εταίρους οι οποίοι οφείλουν να συμμετάσχουν στην παρεμβαίνουσα εταιρική σχέση στο πλαίσιο των διαρθρωτικών παρεμβάσεων και αυτό, σύμφωνα με τις υφιστάμενες πρακτικές σε κάθε κράτος μέλος.

Κατά κανόνα, για λόγους αποτελεσματικότητας, συνοχής και βέλτιστης απόδοσης των διαθεσίμων τεχνικών μέσων, η παρακολούθηση των κοινοτικών πρωτοβουλιών διασφαλίζεται από τις ίδιες επιτροπές παρακολούθησης οι οποίες έχουν αναλάβει την παρακολούθηση των διαρθρωτικών παρεμβάσεων που προβλέπονται στα διάφορα επιχειρησιακά προγράμματα ή ενιαία έγγραφα προγραμματισμού.

Η ποικιλομορφία των υφισταμένων καταστάσεων και πρακτικών και η περιπλοκότητα των ίδιων των διαδικασιών παρέμβασης καθιστούν δύσκολη την ποσοτική και λεπτομερή ανάλυση, ανά κράτος μέλος, της συγκεκριμένης συμμετοχής των τοπικών αρχών και των κοινωνικών εταίρων κατά τον καθορισμό και την έγκριση κάθε επιχειρησιακού προγράμματος ή κοινοτικών πρωτοβουλιών, καθώς και τη συμμετοχή τους στις επιτροπές παρακολούθησης. Οι πληροφορίες στο θέμα αυτό τις οποίες διαθέτει η Επιτροπή αναφέρονται στην έκτη και έβδομη ετήσια έκθεση, οι οποίες διαβιβάστηκαν στο Κοινοβούλιο.

Η Επιτροπή θεωρεί ότι γι'αυτές τις κοινοτικές πρωτοβουλίες, καθώς και για το υπόλοιπο των διαρθρωτικών παρεμβάσεων, έχουν σημειωθεί πραγματικές πρόοδοι κατά την εφαρμογή της αρχής της εταιρικής σχέσης. Αναγνωρίζει ωστόσο ότι η θέση σε εφαρμογή τους είναι πολύ διαφορετική από το ένα κράτος μέλος στο άλλο.

Στην έκθεση τη σχετική με την κοινωνική και οικονομική συνοχή, την οποία ενέκρινε προσφάτως η Επιτροπή, υπογραμμίζεται ότι θα πρέπει στο μέλλον να ενισχυθεί η εταιρική σχέση, αλλά προτείνεται επίσης να απλουστευθούν οι σημερινές διαδικασίες παρέμβασης προκειμένου να διασφαλισθεί ότι η εταιρική αυτή σχέση θα είναι πράγματι δυνατή και αποτελεσματική.

Στο στάδιο αυτό, η Επιτροπή προσπαθεί με την προώθηση των τοπικών συμφώνων απασχόλησης να δοκιμάσει νέες μορφές εταιρικής σχέσης, ιδίως σε τοπικό επίπεδο, περιλαμβάνοντας και τους κοινωνικούς και οικονομικούς εταίρους.
ΓΡΑΠΤΗ ΕΡΩΤΗΣΗ P-1076/97 υποβολή: Yves Verwaerde (PPE) προς την Επιτροπή (17 Μαρτίου 1997)

Θέμα: Πιστώσεις για την έρευνα στον τομέα της ανάπτυξης της τηλεόρασης υψηλής ευκρίνειας

Θα επιθυμούσα να πληροφορηθώ το ποσό των κοινοτικών πιστώσεων που διατίθενται στην έρευνα για την ανάπτυξη της τηλεόρασης υψηλής ευκρίνειας.

Απάντηση του κ. Bangemann εξ ονόματος της Επιτροπής (9 Απριλίου 1997)

Oι κοινοτικές πιστώσεις που προορίζονται για την έρευνα στον τομέα της τηλεόρασης υψηλής ευκρίνειας υποδιαιρούνται. Οι άμεσες ενισχύσεις για την τεχνολογική ανάπτυξη της ψηφιακής τηλεόρασης υψηλής ευκρίνειας έχουν ενταχθεί κατά κύριο λόγο στο πρόγραμμα Acts, του οποίου τρία έργα συνολικού προϋπολογισμού 25 εκατ. ECU λαμβάνουν κοινοτική ενίσχυση ύψους 11,5 εκατ. ECU.

Επιπλέον, από την ανάπτυξη της τηλεόρασης υψηλής ευκρίνειας επωφελούνται οι τεχνολογίες ευρείας εφαρμογής που προκύπτουν στο πλαίσιο των κοινοτικών προγραμμάτων έρευνας και ανάπτυξης, ιδιαίτερα εκείνες που αφορούν την μικροηλεκτρονική, την επεξεργασία των πληροφοριών και τις οθόνες οπτικής απεικόνισης. Δεν είναι δυνατόν να αφαιρεθεί από προϋπολογισμούς που έχουν χορηγηθεί για την ανάπτυξή τους ποσό χρηματοδότησης που αφορά την τηλεόραση υψηλής ευκρίνειας δεδομένου ότι σχετικές τεχνολογίες δεν αφορούν ειδικώς αυτόν τον τομέα αλλά καλύπτουν ευρύ πεδίο εφαρμογών.
ΓΡΑΠΤΗ ΕΡΩΤΗΣΗ P-0652/97 υποβολή: Gerardo Galeote Quecedo (PPE) προς την Επιτροπή (26 Φεβρουαρίου 1997)

Θέμα: Επίσκεψη του πρωθυπουργού του Γιβραλτάρ σε ιθύνοντες της Ε.Ε. (τελευταία εβδομάδα του Ιανουαρίου 1997)

Mπορεί να επιβεβαιώσει η Επιτροπή εάν, κατά τη διάρκεια της επισκέψεώς του στις Βρυξέλλες, την τελευταία εβδομάδα του Ιανουαρίου 1997, ο πρωθυπουργός του Γιβραλτάρ κ. Peter Caruana έγινε δεκτός από τους γενικούς διευθυντές κ. Mogg (ΓΔ XV, Εσωτερική αγορά) και κ. Currie (ΓΔ XXI Έμμεσοι φόροι), όπως ανεγράφη στον τύπο;

Σε περίπτωση καταφατικής απαντήσεως, μπορεί να εξηγήσει η Επιτροπή για ποιό λόγο δέχθηκαν οι εν λόγω ιθύνοντες τον κ. Caruana αφού δεν κατέχουν αξιώματα εκπροσώπησης;

Εάν υποθέσουμε ότι οι συναντήσεις αυτές είχαν καθαρώς πληροφοριακό χαρακτήρα-γεγονός το οποίο θα ήθελα να επιβεβαιώσει η Επιτροπή - παρέσχε ο κ. Caruana στον κ. Mogg κάποια πληροφορία σχετικά με τις διαδικασίες τις οποίες έχει κινήσει η Επιτροπή κατά του Ηνωμένου Βασιλείου λόγω μη εφαρμογής του κοινοτικού δικαίου στην αποικία του Γιβραλτάρ, δηλαδή για τη μη ενσωμάτωση οδηγιών (π.χ.σε θέματα φορολογίας, δημοσίων αγορών, κινητών αξιών, ασφαλειών και αναγνώρισης τίτλων σπουδών);

Λαμβάνοντας υπόψη το γεγονός ότι το Γιβραλτάρ δεν συμμετέχει στην τελωνειακή ένωση και εξαιρείται των διατάξεων του ΦΠΑ, θα ήταν δυνατόν να πληροφορηθούμε ποιό ήταν το αντικείμενο της συνομιλίας μεταξύ του κ. Caruana και του Γενικού Διευθυντού Τελωνείων και Εμμέσων φόρων κ. Currie, δεδομένου ότι δεν φαίνεται να υπάρχει σημείο επαφής μεταξύ των τομέων αρμοδιότητός του και της αποικίας του Γιβλαρτάρ, εκτός εάν επρόκειτο για θέματα λαθρεμπορίου από την εν λόγω αποικία; Υπό την έννοια αυτή, θα ήταν εξαιρετικώς ενδιαφέρον να πληροφορηθούμε με ποιον τρόπο υποστήριξε ο κ. Currie τα συμφέροντα της τελωνειακής ένωσης έναντι εκείνων του λαθρεμπορίου.

Aπάντηση του κ. Μonti εξ ονόματος της Επιτροπής (28 Απριλίου 1997)

Σύμφωνα με την μακροχρόνια πολιτική της Επιτροπής για τις συζητήσεις της μεταφοράς και εφαρμογής του κοινοτικού δικαίου, στις 28 Ιανουαρίου 1997 ο Γενικός Διευθυντής της ΓΔ XV συζήτησε για την εφαρμογή οδηγιών του τομέα χρηματοοικονομικών υπηρεσιών στο Γιβραλτάρ. Επίσης, ο Γενικός Διευθυντής της ΓΔ ΧΧΙ συνάντησε τον πρωθυπουργό του Γιβραλτάρ και με την ευκαιρία συζήτησε μέτρα για την καταπολέμηση του λαθρεμπορίου. Και στις δύο συναντήσεις ήταν παρόντα μέλη της μόνιμης αντιπροσωπείας του Ηνωμένου Βασιλείου.
ΓΡΑΠΤΗ ΕΡΩΤΗΣΗ E-1532/97 υποβολή: Hiltrud Breyer (V) προς την Επιτροπή (5 Μαΐου 1997)

Θέμα: Πληροφορίες σχετικά με το ύψος των κοινοτικών ενισχύσεων που χορηγήθηκαν από τον Ιανουάριο 1996 έως το Δεκέμβριο 1996 στο κράτος της Ρηνανίας - Παλατινάτου (Γερμανία)

Για ποια μέτρα χορηγήθηκαν το έτος 1996 κοινοτικές ενισχύσεις προς τη Ρηνανία - Παλατινάτο και ποιο ήταν το ύψος των ποσών που προέρχονταν από

1. το Ευρωπαϊκό Κοινωνικό Ταμείο,

2. το τέταρτο ερευνητικό πρόγραμμα-πλαίσιο,

3. το Ευρωπαϊκό Ταμείο Περιφερειακής Ανάπτυξης,

4. τα προγράμματα της Ευρωπαϊκής Ένωσης στους τομείς του περιβάλλοντος και της ενέργειας,

5. το Ευρωπαϊκό Ταμείο Προσανατολισμού και Εγγυήσεων - Τμήμα Προσανατολισμού και Τμήμα Εγγυήσεων,

6. τα λοιπά προγράμματα της Ευρωπαϊκής Ένωσης;

Κοινή απάντηση του κ. Santer εξ ονόματος της Επιτροπής στις γραπτές ερωτήσεις E-1530/97, E-1531/97 και E-1532/97 (28 Μαΐου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0290/97 υποβολή: Noλl Mamθre (V) προς την Επιτροπή (13 Φεβρουαρίου 1997)

Θέμα: Πολιτική της «ελεγχόμενης χρήσης» αμιάντου

Όλες οι χώρες της Βόρειας Ευρώπης διαθέτουν κάθε χρόνο σημαντικά ποσά για τη σταδιακή αφαίρεση του αμιάντου από κτήρια για την κατασκευή των οποίων έχει χρησιμοποιηθεί το υλικό αυτό. Σε άλλες χώρες της Ένωσης η πολιτική πρόληψης δεν είναι ιδιαίτερα δυναμική.

Έχει εγκρίνει η Ευρωπαϊκή Ένωση κείμενα σχετικά με τους κινδύνους από τον αμίαντο;

Τί έχει πράξει η Επιτροπή για να προωθήσει την πλήρη απαγόρευση της χρήσης αμιάντου στον τομέα της οικοδομής;

Απάντηση του κ. Bangemann εξ ονόματος της Επιτροπής (25 Απριλίου 1997)

Οι εργαζόμενοι προστατεύονται από κινδύνους που σχετίζονται με την έκθεση σε αμίαντο από το 1983, με την οδηγία του Συμβουλίου για την προστασία των εργαζομένων από τους κινδύνους που οφείλονται στην έκθεσή τους στον αμίαντο κατά τη διάρκεια της εργασίας (83/447/ΕΟΚ ((ΕΕ L 263, 24.9.1983 )), όπως τροποποιήθηκε από την 91/382/ΕΟΚ ((ΕΕ L 206, 29.7.1991 ))).

Η εν λόγω οδηγία ήδη απαιτεί τη λήψη προληπτικών μέτρων και, ιδιαίτερα, καθιστά τις δραστηριότητες κατά τις οποίες ενδέχεται να υπάρξει έκθεση των εργαζομένων αντικείμενο συστήματος κοινοποίησης, το οποίο διαχειρίζονται τα κράτη μέλη. Η οδηγία απαγορεύει τη χρήση του αμιάντου με ψεκασμό, καθώς και τις δραστηριότητες που συνεπάγονται την ενσωμάτωση μονωτικών ή ηχομονωτικών υλικών χαμηλής πυκνότητας που περιέχουν αμίαντο.

Εχει διαβιβασθεί στο Συμβούλιο και στο Κοινοβούλιο ανακοίνωση της Επιτροπής για την προστασία των εργαζομένων από τον αμίαντο ((CΟΜ(96) 426 τελικό )). Αναμένονται σχόλια και η Επιτροπή σκοπεύει να συνεχίσει τις προσπάθειές της με σκοπό την ενισχυμένη προστασία των εργαζομένων.

Η Επιτροπή κατανοεί τις ανησυχίες του Αξιότιμου Μέλους σχετικά με τους κινδύνους για την υγεία από ίνες αμιάντου. Υπενθυμίζει ότι η Κοινότητα ελέγχει την εμπορία προϊόντων που περιέχουν αμίαντο από τα μέσα της δεκαετίας του 80. Αναλόγως, απαγορεύονται πλήρως όλες οι ίνες αμιάντου, πλην μίας, και απαγορεύονται επίσης δεκατέσσερεις κατηγορίες προϊόντων που περιέχουν την τελευταία απομένουσα ίνα, γνωστή ως χρυσότιλο. Άλλες κατηγορίες προϊόντων που περιέχουν χρυσότιλο δεν εμπίπτουν στο πεδίο εφαρμογής της κοινοτικής εναρμόνισης και πρέπει να επιτρέπεται να κυκλοφορούν ελεύθερα, υπό τον όρο ότι φέρουν κατάλληλη σήμανση και υπόκεινται στα άρθρα 30-36 της συνθήκης ΕΚ.

Το 1993, η Επιτροπή προπαρασκεύασε σχέδιο πρότασης οδηγίας για την απαγόρευση του αμιάντου, με εξαιρέσεις. Ωστόσο, δεν κατέστη δυνατό να επιτευχθεί ειδική πλειοψηφία για το σχέδιο πρότασης. Η Επιτροπή ξεκίνησε πάλι συζητήσεις για το θέμα του αμιάντου με εμπειρογνώμονες των κρατών μελών το 1996. Η Επιτροπή προτίθεται να εξετάσει, το συντομότερο δυνατόν, όλες τις πλέον πρόσφατες επιστημονικές, τεχνικές και οικονομικές αναλύσεις, προκειμένου να αναθεωρήσει την πολιτική όσον αφορά τον αμίαντο.
ΓΡΑΠΤΗ ΕΡΩΤΗΣΗ E-0981/97 υποβολή: Miguel Arias Caρete (PPE) προς την Επιτροπή (17 Μαρτίου 1997)

Θέμα: ΕΓΤΠΕ-Τμήμα Εγγυήσεων στην Ελλάδα

Θα μπορούσε η Επιτροπή να μας πληροφορήσει ποιό είναι το συνολικό ποσό που έλαβε το 1996 η Ελλάδα από το ΕΓΤΠΕ-Τμήμα Εγγυήσεων, και ποιά είναι η κατανομή του ποσού αυτού

ανά κεφάλαιο (αροτραίες καλλιέργειες, ζάχαρη, κλωστικά φυτά και μεταξοσκώληκες, λοιποί τομείς ή φυτικά προϊόντα, αμπελοοινικός τομέας, καπνός, γάλα και γαλακτοκομικά προϊόντα, βόειο κρέας, αιγοπρόβειο κρέας, χοίρειο κρέας, αυγά και πουλερικά, άλλες ενέργειες για τα ζωϊκά προϊόντα, επιστροφές για μεταποιημένα γεωργικά προϊόντα, επιστροφές για τις κοινοτικές ενέργειες επισιτιστικών δωρεών, διανομή γεωργικών προϊόντων στους απόρους της Κοινότητας, συνοδευτικά μέτρα, μέτρα ανάπτυξης της υπαίθρου συνδεόμενα με τη λειτουργία των αγορών, άλλες ενέργειες, εισοδηματικές ενισχύσεις, και Ευρωπαϊκό Ταμείο Εγγυήσεων για την Αλιεία)

και ανά είδος κονδυλίου (επιστροφές κατά την εξαγωγή, αντισταθμιστικές πληρωμές για στήριξη τιμών, ενισχύσεις ανά εκτάριο, ενισχύσεις ανά κεφαλή ζώου, πριμοδοτήσεις προσανατολισμού, ενισχύσεις για ιδιωτική αποθεματοποίηση, απόσυρση και άλλα συναφή μέτρα, αντισταθμιστικά ποσά, συνοδευτικά μέτρα σχετιζόμενα με την αναμόρφωση της ΚΑΠ, και έξοδα δημόσιας αποθεματοποίησης);

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0974/97, E-0975/97, E-0976/97, E-0977/97, E-0978/97, E-0979/97, E-0980/97, E-0981/97, E-0982/97, E-0983/97, E-0984/97, E-0985/97, E-0986/97, E-0987/97 και E-0988/97 (6 Μαΐου 1997)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.